Address: Umbilo RdI-Natal Indian Congress yajika ukuphikisana kwayo nobandlululo kwaba wumzabalazo owawuzobhekana ngqo nobandlululo. Ngasekupheleni kwama-1940, abaholi beNatal Indian Congress, uDokotela Monty Naicker kanye noDokotela Yusuf Dadoo, esekelwa iningi lezishoshovu zezinyunyana kanye nababelwa nobandlululo, bavusa umoya wemikhankaso ewukhukhulelangoqo ka-1913. Ukugqugquzela nokuhlela umphakathi wamaNdiya kwaba yinto abase begxile kuyona. Mhla ziyi-13 June 1946, bathula ngokusemthethweni iPassive Resistance Campaign eyayilwa noMthetho iGhetto Act ka-1946, owawunciphisa amalungelo obunikazi bomhlaba emaNdiyeni. Abantu abayi 15 000 bamasha besuka eRed Square kuGrey Street (osewubizwa ngoDr Yusuf Dadoo Street) beza kule ndawo esekhoneni likaGale Street noMbilo Road, endaweni yabamhlophe kuphela. Idlanzana labantu, elalihlanganisa abafundi besifazane kanye namakhosikazi ahlala emakhaya ababeqhamuka eTransvaal, labeka amatende babe sebeyaboshwa.Uhulumeni wobandlululo benza itulo nezigebengu zabamhlophe lokuba zihlasele zishaye ababebhikisha. Sekuvunyelwene ngomgomo wokulwa ngaphandle kokusebenzisa udlame, ababhikishi kwakufanele bamukele ukushaywa kodwa futhi bazibambe ziqine. Abaholi, uNaicker noDadoo, babe ngabanye bababhikishi abayiswa ejele ngo-1946 futhi baba ngabokugcina ukukhululwa ngesikhathi umkhankaso uphela eVolksrust ngo-1948. Ngesikhathi kuqhubeka lo mkhankaso angaphezu kuka 2 000 amaNdiya, kuhlangene nabanye abamhlophe nabaMnyama, abaya ejele. Phakathi kwabo kwakungabesifazane abangama 235 kanye nabasebenzi basezimbonini abangaphezu kuka 500. Bahlala izinyanga ezintathu ejele, babebuye baboshwe. UMkhankaso wePassive Resistance waba nomthelela omkhulu, ikakhulukazi kuNelson Mandela, owathi kushintshe indlela ayebuka ngayo amaqhinga kanye nobuchule. Waze waqala ukushintsha ukucabanga ngesidingo sokusebenza ngokubambisana emzabalazweni.(Ithathwe kwi: ‘South Africa in the Making exhibition)
